Kinnvika

Kinnvika () bija vissezonas meteostacija Arktikā.  Izvietojusies Svalbāras arhipelāgam piederošās Ziemeļaustrumu Zemes ziemeļrietumos Mērčisona fjorda ziemeļu krastā pie Kinnvikas līča. Staciju 1957. gadā Starptautiskā ģeofizikas gada programmas ietvaros ierīkoja Zviedrijas, Somijas un Šveices apvienotā ekspedīcija Jestas Liljekvista (Gösta Hjalmar Liljequist) vadībā.Exploring Polar Frontiers: A Historical Encyclopedia

Stacijā tika izbūvētas astoņas ēkas ar tiem laikiem modernu elektroapgādi un ūdens centrālo apkuri. Ekspedīcijas laikā tika veikti meteoroloģiskie un atmosfēras augšējo slāņu fizikas novērojumi.

Pēc novērojumu programmas beigām stacija tika slēgta. Vēlākos gados to periodiski kā bāzi izmantoja dažādas ekspedīcijas, tajā skaitā Zviedrijas ekspedīcijas 1960. un 1980. gados, kas pētīja Vestfonnas ledus kupolu.

Laika posmā no 2007. līdz 2010. gadam tika rīkotas sešas Zviedrijas un Somijas zinātnieku vasaras un ziemas ekspedīcijas uz Kinnviku globālo klimata izmaiņu ietekmes pētīšanai kārtējā Starptautiskā ģeofizikas gada (2007—2008) programmas ietvaros.Murchisonfjord, Kinnvika

 Atsauces 

Kategorija:Zviedrijas polārstacijas
Kategorija:Somijas polārstacijas
Kategorija:Šveices polārstacijas
Kategorija:Norvēģijas polārstacijas
Kategorija:Svalbāra
Kategorija:Arktiskās polārstacijas
Kategorija:Vissezonas polārstacijas
Kategorija:Slēgtās polārstacijas
Kategorija:Starptautiskā ģeofizikas gada polārstacijas